CELEX: 62019TA0086
Language: fi
Date: 2020-05-13 00:00:00
Title: Asia T-86/19: Unionin yleisen tuomioistuimen tuomio 13.5.2020 – SolNova v. EUIPO – Canina Pharma (BIO-INSECT Shocker) (EU-tavaramerkki – Mitättömyysmenettely – EU-tavaramerkiksi rekisteröity sanamerkki BIO-INSECT Shocker – Ehdoton hylkäysperuste – Tavaramerkki, joka on omiaan johtamaan yleisöä harhaan – Asetuksen (EY) N:o 207/2009 7 artiklan 1 kohdan g alakohta)

29.6.2020   
            
            
               FI
            
            
               Euroopan unionin virallinen lehti
            
            
               C 215/37
            
         
      Unionin yleisen tuomioistuimen tuomio 13.5.2020 – SolNova v. EUIPO – Canina Pharma (BIO-INSECT Shocker)
      (Asia T-86/19) (1)
      
      (EU-tavaramerkki - Mitättömyysmenettely - EU-tavaramerkiksi rekisteröity sanamerkki BIO-INSECT Shocker - Ehdoton hylkäysperuste - Tavaramerkki, joka on omiaan johtamaan yleisöä harhaan - Asetuksen (EY) N:o 207/2009 7 artiklan 1 kohdan g alakohta)
      (2020/C 215/46)
      Oikeudenkäyntikieli: saksa
      
         Asianosaiset
      
      
         Kantaja: SolNova AG (Zollikon, Sveitsi) (edustaja: asianajaja P. Lee)
      
         Vastaaja: Euroopan unionin teollisoikeuksien virasto (EUIPO) (asiamies: A. Söder)
      
         Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Canina Pharma GmbH (Hamm, Saksa) (edustaja: asianajaja O. Bischof)
      
         Oikeudenkäynnin kohde
      
      Kanne EUIPO:n toisen valituslautakunnan 11.12.2018 tekemästä päätöksestä (asia R 276/2018-2), joka koskee SolNovan ja Canina Pharman välistä mitättömyysmenettelyä.
      
         Tuomiolauselma
      
      
                  1)
               
               
                  Euroopan unionin teollisoikeuksien viraston (EUIPO) toisen valituslautakunnan 11.12.2018 tekemä päätös (asia R 276/2018-2) kumotaan siltä osin kuin se koskee luokkaan 1 kuuluvia ”eliöitä tuhoavia valmisteita tuotantokäyttöön”; ”kemikaaleja käytettäväksi biosidien valmistukseen”; ”hyönteismyrkkyjen kemiallisia lisäaineita” ja luokkaan 5 kuuluvia ”desinfiointiaineita”; ”valmisteita tuhoeläinten hävitykseen”; ”loismyrkkyjä”; ”bakteriologisia valmisteita lääkinnällisiin ja eläinlääkinnällisiin tarkoituksiin”; ”lääkintäsuihkeita”; ”bakteereja tuhoavia suihkeita”; ”hyönteismyrkkyjä”; ”hyönteisiä houkuttelevia aineita”; ”hyttyssuihkeita”; ”hyönteiskarkotteita”; ”hyönteisten hävitysvalmisteita”; ”hyönteisten kasvun säätöaineita”; ”hyönteiskarkotteella käsiteltyjä paperipyyhkeitä’”; ”kirppujauheita”; ”kirppusuihkeita”; ”kirppupantoja”; ”kirppujen hävitysvalmisteita”; ”eläinten kirppupantoja”; ”jauheita kirppujen tuhoamiseen eläimistä”; ”biosideja”; ”eläinkarkoteyhdisteitä”; ”eläinlääkinnällisiä valmisteita”; ”eläinlääketieteellisiä rokotteita”; ”hygieniatuotteita eläinlääkinnälliseen käyttöön” .
               
            
                  2)
               
               
                  Kanne hylätään muilta osin.
               
            
                  3)
               
               
                  Canina Pharma GmbH vastaa omista oikeudenkäyntikuluistaan, ja se velvoitetaan korvaamaan puolet SolNova AG:lle unionin yleisessä tuomioistuimessa käydystä menettelystä aiheutuneista oikeudenkäyntikuluista ja tälle EUIPO:n valituslautakunnassa käydystä menettelystä aiheutuneet välttämättömät kulut.
               
            
                  4)
               
               
                  SolNova vastaa puolesta sille unionin yleisessä tuomioistuimessa käydystä menettelystä aiheutuneista oikeudenkäyntikuluista.
               
            
                  5)
               
               
                  EUIPO vastaa omista oikeudenkäyntikuluistaan.
               
            
         (1)  EUVL C 122, 1.4.2019.